አዲስ አበባ ከኒውዮርክና ብራሰልስ በመቀጠል በርካታ ዲፕሎማሲያዊ ጉባዔዎች የሚካሄዱባት ከተማ ነች – የውጭ ጉዳይ ሚኒስቴር
ከትላንት ጀምሮ የአፍሪካ ህብረት መቀመጫ በሆነችው አዲስ አበባ 30ኛው የህብረቱ የመሪዎች ጉባዔ በመካሄድ ላይ ይገኛል፡፡የመሪዎቹ ጉባዔ እንደወትሮው ሁሉ የተሳካ እንዲሆን በርካታ ጥረቶች ሲደረጉ መቆየታቸውንም አቶ መለስ አለም ጠቁመዋል፡፡ለዚህም ሁለት ዋና ዋና ኮሚቴዎች ተዋቅረው ለጉባዔው የሚያስፈልጉ ግብዓቶችን የማሟላት እና የፕሮቶኮል ስራዎችን ሲሰሩ ቆይተዋል፡፡አፍሪካ በማደግ ላይ ያለች እና በርካታ ወጣቶች ያሏት አህጉር እንደመሆኗ ወጣቶቿ የእድገቱ ተቋዳሽ መሆን ይፈልጋሉ፡፡የነዚህን ወጣቶች ፍላጎትና ምኞት ከግምት ያላስገባ የአፍሪካ ልማት ጥፋት ነው የሚል መነሻ በማድረግ ሙስናን መዋጋት ያስፈልጋል የሚለው ጉዳይ በዚህ መድረክ በሰፊው የሚነሳ ይሆናል ብለዋል አቶ መለስ፡፡በመድረኩ ከሚታዩ አጀንዳዎች መካከል ሌላኛው የአፍሪካ ህብረት ሪፎርምን የተመለከተ ሪፖርት ማድመጥ ሲሆን፤ ሪፖርቱ የአፍሪካ ህብረት ከዚህም በላይ መጠናከር እንዳለበት የሚያትት መሆኑን አመልክተዋል ፡፡በኢ.ፌ.ዲ.ሪ. ጠቅላይ ሚኒስትር አቶ ኃይለማሪያም ደሳለኝ የሚቀርበው ከአፍሪካ የግብርና ልማት ጋር የተያያዘ ሪፖርት የመድረኩ ሌላኛው አጀንዳ እንደሆነም ቃል አቀባዩ አስረድተዋል፡፡ኢትዮጲያ በግብርና ልማት ዘርፍ ያስመዘገበችው ስኬት ጠቅላይ ሚኒስትር ሃይለማሪያ የአህጉሪቱን የግብርና ልማት ሪፖርት እንዲያቀርቡ ምክንያት እደሆነም አቶ መለስ ጠቁመዋል፡፡